कोतवाली क्षेत्र के गांव चंदपुरा निवासी 25 वर्षीय हरिश्चंद करीब नौ माह पूर्व गांव की एक लड़की को भगा ले गया था। लड़की के परिजनों ने काफी मशक्कत के बाद पांच माह पूर्व आरोपी के घर से लड़की को बरामद कर लिया था। इसके बाद उसकी शादी कर दी थी। इसके बाद हरिश्चंद धौरहरा निवासी अपने बहनोई रामू के यहां रहने लगा था। रामू के मुताबिक दोपहर साढ़े बारह बजे वह खाना खाकर घर से गया था। शाम पांच बजे करीब उसका शव मिलने की जानकारी मिली। तो सूचना पुलिस को दी गई।